
แผนแม่บทด้านเทคโนโลยีสารสนเทศและการสื่อสาร
สำนักงานปลัดกระทรวงการพัฒนาสังคมและความมั่นคงของมนุษย์


บทที่ 2

การวิเคราะห์สถานภาพด้านเทคโนโลยีสารสนเทศและการสื่อสาร
2.1 รายงานบทสรุปการสัมภาษณ์ผู้บริหาร


ในการจัดทำแผนแม่บททางด้านเทคโนโลยีสารสนเทศและการสื่อสารของสำนักงานปลัดกระทรวงการพัฒนาสังคมและความมั่นคงของมนุษย์ จะประกอบไปด้วยขั้นตอนต่าง ๆ ซึ่งขั้นตอนหนึ่งที่เป็นขั้นตอนสำคัญคือ        การสัมภาษณ์ผู้บริหารที่มีหน้าที่กำกับดูแลงานทางด้านเทคโนโลยีสารสนเทศและการสื่อสารในระดับกระทรวงฯ ซึ่งคำถามที่ได้ทำการสัมภาษณ์ผู้บริหารจะประกอบไปด้วยรายละเอียดดังต่อไปนี้
· ความคาดหวังของผู้บริหารที่มีต่อแผนแม่เทคโนโลยีสารสนเทศและการสื่อสารของกระทรวงฯ
· ผู้บริหารให้ความสำคัญในด้านใดมากที่สุดในการจัดทำแผนแม่บทเทคโนโลยีสารสนเทศและการสื่อสารของกระทรวงฯ
· กรอบวิสัยทัศน์ทางด้านเทคโนโลยีสารสนเทศและการสื่อสารที่ได้กำหนดไว้
· ยุทธศาสตร์ด้านไอซีที่ได้กำหนดไว้
· สถานภาพปัจจุบันทางด้านเทคโนโลยีสารสนเทศและการสื่อสารในภาพรวมของกระทรวงฯ (ด้านฮาร์ดแวร์ ซอฟต์แวร์ ระบบเครือข่าย บุคลากร และการบริหารจัดการ) ในมุมมองของผู้บริหาร
· โครงการเร่งด่วนด้านเทคโนโลยีสารสนเทศและการสื่อสารที่ต้องการให้เกิดขึ้นในระดับส่วนราชการ และกระทรวง
· สถานภาพทางด้านเทคโนโลยีสารสนเทศและการสื่อสารในภาพรวมของสำนักงานปลัดกระทรวงฯ

จากคำถามที่ได้ทำการสัมภาษณ์ผู้บริหารทางด้านเทคโนโลยีสารสนเทศและการสื่อสารทั้งในระดับส่วนราชการ และกระทรวง สามารถสรุปได้ดังต่อไปนี้
ความคาดหวังของผู้บริหารที่มีต่อแผนแม่บทเทคโนโลยีสารสนเทศและการสื่อสารของกระทรวงฯ นั้นผู้บริหารต้องการให้แผนแม่บทฯ ที่ได้จัดทำขึ้นนั้นเป็นตัวกำหนดและควบคุมทิศทางด้านเทคโนโลยีสารสนเทศและการสื่อสารของกระทรวงฯ ซึ่งรายละเอียดภายในแผนแม่บทฯ นั้นควรมีรายละเอียดบางส่วนที่เกี่ยวข้องกับการวางโครงสร้างพื้นฐาน และการกำหนดมาตรฐานทางด้านเทคโนโลยีสารสนเทศและการสื่อสารเพื่อให้สามารถใช้งานร่วมกันภายในกระทรวงฯ ซึ่งเมื่อโครงสร้างพื้นฐานทางด้านเทคโนโลยีสารสนเทศและการสื่อสารมีความเข้มแข็งแล้ว การนำระบบสารสนเทศมาสนับสนุนการปฏิบัติงาน และการให้บริการแก่ประชาชนจะสามารถทำได้อย่างมีประสิทธิภาพ และให้เกิดเป็นลักษณะที่เป็น โครงข่ายระบบสารสนเทศของกระทรวงฯ เชื่อมโยงทั่วถึงกัน และข้อมูลต่าง ๆ ที่ได้เก็บรวบรวมไว้ในระบบสารสนเทศนั้น จะต้องสามารถนำมาประมวลผลเพื่อให้ได้เป็นสารสนเทศที่สามารถนำมาช่วยสนับสนุนผู้บริหารในการตัดสินใจ ในขณะเดียวกันควรมีการพัฒนาความรู้ความสามารถของบุคลากร และมีการสร้างแรงจูงใจให้กับผู้ปฏิบัติงานทางด้านเทคโนโลยีสารสนเทศและการสื่อสาร

กรอบวิสัยทัศน์ทางด้านเทคโนโลยีสารสนเทศและการสื่อสาร ของผู้บริหารที่ได้กำหนดไว้ก็คือ  สริมสร้าง และปรับปรุงการทำงานของหน่วยงานโดยการใช้และการบริหารทางด้านเทคโนโลยีมาเสริมสร้างการทำงานของหน่วยงานต่างๆ ได้อย่างมีประสิทธิภาพ รวดเร็ว ถูกต้อง แม่นยำ โดยมีลักษณะที่เป็นโครงข่ายระบบสารสนเทศของกระทรวงฯ เชื่อมโยงทั่วถึงกัน

ยุทธศาสตร์ด้านเทคโนโลยีสารสนเทศและการสื่อสารที่ผู้บริหารได้กำหนดไว้ ควรมีรายละเอียดเกี่ยวกับการพัฒนาโครงสร้างพื้นฐานในรองรับการปฏิบัติงานไม่ให้เกิดข้อบกพร่อง ในขณะเดียวกันจะต้องมีการบูรณาการในด้านต่าง ๆ โดยใช้อำนาจฝ่ายบริหาร และต้องให้ความสำคัญในเรื่องของการพัฒนาความรู้ความสามารถทางด้านเทคโนโลยีสารสนเทศและการสื่อสารของบุคลากร

สถานภาพปัจจุบันทางด้านเทคโนโลยีสารสนเทศและการสื่อสารในภาพรวมของกระทรวงฯ (ด้านฮาร์ดแวร์ ซอฟต์แวร์ ระบบเครือข่าย บุคลากร และการบริหารจัดการ) ในมุมมองของผู้บริหารนั้น ทางด้านฮาร์ดแวร์การใช้งานเครื่องคอมพิวเตอร์นั้นไม่ได้มีการกำหนด และแบ่งประเภทของคอมพิวเตอร์ในการใช้งานตามประสิทธิภาพของเครื่องคอมพิวเตอร์
สถานภาพทางด้านซอฟต์แวร์นั้น ยังไม่ได้มีการกำหนดมาตรฐานในการใช้งานซอฟต์แวร์ต่าง ๆ    อีกทั้งในการพัฒนาระบบสารสนเทศขึ้นมาใช้งานนั้น หน่วยงานต่าง ๆ ในสังกัดกระทรวงฯ ไม่ได้มีการหารือกันในการพัฒนา และแต่ละหน่วยงานต่างแยกกันพัฒนา ทำให้เกิดความซ้ำซ้อนในการพัฒนาระบบ ทำให้เกิดความสิ้นเปลืองงบประมาณในการพัฒนาระบบสารสนเทศที่มีความซ้ำซ้อน
สถานภาพทางด้านระบบเครือข่ายนั้นยังไม่ครอบคลุมทุกหน่วยงานในส่วนภูมิภาค และยังไม่สามารถเชื่อมโยงกันภายในกระทรวงฯ ได้
สถานภาพของบุคลากรทางด้านเทคโนโลยีสารสนเทศและการสื่อสารของกระทรวงฯ นั้น บางหน่วยงานยังขาดแคลนเจ้าหน้าที่ในการปฏิบัติงาน

โครงการเร่งด่วนด้านเทคโนโลยีสารสนเทศและการสื่อสารที่ต้องการให้เกิดขึ้นในระดับกระทรวง ได้แก่
· การนำระบบ GIS มาช่วยในการนำเสนอข้อมูลผู้ด้อยโอกาสทางสังคมในรูปแบบ  ภูมิสารสนเทศ รวมทั้งการนำระบบ GIS มาช่วยในการนำเสนอข้อมูลสนับสนุนในการตัดสินใจของผู้บริหารของกระทรวงฯ
· โครงการระบบฐานข้อมูลกลางของกลุ่มเป้าหมายต่าง ๆ ของกระทรวงฯ
สถานภาพทางด้านเทคโนโลยีสารสนเทศและการสื่อสาร ในภาพรวมของสำนักปลัดกระทรวงฯ ในมุมมองของผู้บริหาร จะเป็นภาพรวมที่มีศูนย์เทคโนโลยีสารสนเทศและการสื่อสารของกระทรวงฯ เป็นผู้ดูแลทางด้านเทคโนโลยีสารสนเทศและการสื่อสารให้กับสำนักงานปลัดกระทรวงฯ ฮาร์ดแวร์ส่วนใหญ่มีประสิทธิภาพแต่ยังไม่สามารถใช้งานได้อย่างเต็มที่ ระบบเครือข่ายที่มีการเชื่อมต่อจะมีความรวดเร็วในการรับส่งข้อมูล แต่ยังไม่สามารถจัดสรร กำกับดูแลการใช้งานของผู้ใช้งานระบบเครือข่ายได้
2.2 บทวิเคราะห์สถานภาพด้านไอซีทีเฉพาะภายในสำนักงานปลัดกระทรวง
 ตารางที่ 2.1 บทวิเคราะห์สถานภาพด้านไอซีทีเฉพาะภายในสำนักงานปลัดกระทรวง 
	องค์ประกอบหลัก /      ตัวแปร
	จุดแข็ง / ข้อได้เปรียบ
	จุดอ่อน/ปัญหา

	ปัจจัยด้านข้อมูล ฮาร์ดแวร์ ซอฟต์แวร์ และ ระบบเครือข่าย

	S01. มีระบบสารสนเทศและเครื่องมือเพื่อรองรับงานตามภารกิจของหน่วยงานในระดับหนึ่ง
S02. มีระบบเครือข่ายที่สามารถรับส่งข้อมูลระหว่างหน่วยงานภายในกระทรวง (พมจ.-ส่วนกลาง)
S03. พมจ. /ส่วนกลาง บางหน่วยงานมีฐานข้อมูลเฉพาะเรื่องที่เกี่ยวข้องกับภารกิจ
S04. สป.พม. มีเครื่องมือที่สามารถนำเสนอข้อมูลในลักษณะแผนที่ (Data on Map)

S05. มีข้อมูลและการใช้ GIS ในระดับจังหวัดอย่างแพร่หลาย พมจ.สามารถประสานนำข้อมูลด้านสังคมที่ พมจ. ดำเนินการไปใส่ในระบบ GIS ของจังหวัด
	W01. การจัดทำสารสนเทศไม่เป็นไปตามความต้องการของพื้นที่ เช่น การจัดทำข้อมูลหากพื้นที่จะดำเนินการจัดซื้อ H/W S/W Network เพื่อดำเนินการดังกล่าวจำเป็นต้องรอจากส่วนกลางจัดซื้อในภาพรวมของทุกจังหวัด
W02. ขาดความเสถียรภาพของระบบเครือข่าย (เนื่องจาก server ตั้งอยู่ที่ส่วนกลางหาก server มีปัญหาก็จะไม่สามารถนำข้อมูลมาใช้งานได้)
W03. ฐานข้อมูลเฉพาะเรื่องในพื้นที่ของ พมจ. ยังไม่เป็นระบบ
W04. กระทรวง ฯ ยังไม่มีระบบ GIS เพื่อใช้ในการนำเสนอข้อมูลของกระทรวงและกระทรวงฯ ยังไม่มีข้อมูลระดับพื้นที่ สนับสนุนการนำเสนอด้วยระบบ GIS อย่างเพียงพอ
W05. ความรวดเร็วของการใช้งานระบบเครือข่ายในส่วนภูมิภาคยังช้าอยู่มาก
W06. ยังไม่ S/W ที่ถูกต้องตามลิขสิทธิ์
W07. จำนวนเครื่องคอมพิวเตอร์ยังไม่เพียงพอต่อความต้องการใช้งาน  รวมทั้งเครื่องที่จัดสรรให้มีค่าใช้จ่ายในการบำรุงรักษาสูง  เช่น ค่าหมึกปริ๊นเตอร์แพง

	ปัจจัยทางด้านบุคลากร

	S06. บุคลากรบางส่วนเห็นความสำคัญและกระตือรือร้นในการใช้งาน IT
S07. ในบางจังหวัดมีสถาบันการศึกษาที่สามารถสนับสนุนการพัฒนาบุคลากรด้าน IT
	W08. ขาดความรู้และเข้าใจในการใช้  IT (ระบบสารสนเทศ) เช่น การใช้งานพื้นฐานในงาน IT, การแก้ไขปัญหาเบื้องต้นในการใช้งานคอมพิวเตอร์  เป็นต้น
W09. ยังไม่ทราบความต้องการในการใช้ระบบสารสนเทศ
W10. ขาดบุคลากรด้านเทคโนโลยีสารสนเทศที่มีความรู้ ความสามารถ ในระดับ Advance


ตารางที่ 2.1 บทวิเคราะห์สถานภาพด้านไอซีทีเฉพาะภายในสำนักงานปลัดกระทรวง (ต่อ)
	องค์ประกอบหลัก /      ตัวแปร
	จุดแข็ง / ข้อได้เปรียบ
	จุดอ่อน/ปัญหา

	ปัจจัยทางด้านบุคลากร

	
	W11. ขาดการฝึกอบรมให้บุคลากรใช้ IT อย่างต่อเนื่อง
W12. บุคลากรยังไม่สามารถ วิเคราะห์ ต่อยอด สารสนเทศที่ได้จากระบบ (เฝ้าระวังและเตือนภัยทางสังคม) ได้
W13. ผู้บริหารในระดับหัวหน้าหน่วยงานส่วนหนึ่งยังขาดความรู้ ความเข้าใจเรื่องระบบสารสนเทศ ทำให้ไม่สามารถสนับสนุนหรือแก้ไขปัญหาและไม่สามารถกระตุ้นให้หน่วยงานมีการใช้ระบบสารสนเทศได้อย่างมีประสิทธิภาพ

	ปัจจัยด้านงบประมาณ

	S08. มีการจัดทำแผนแม่บทเทคโนโลยีสารสนเทศและการสื่อสารของพม.  เพื่อรองรับการของบประมาณ ในการดำเนินงานด้านเทคโนโลยีของกระทรวง
	W14. ขาดงบประมาณที่เพียงพอสำหรับการสนับสนุนเทคโนโลยีสารสนเทศให้ พมจ. เช่น server สำหรับทุก พมจ. , อุปกรณ์เสริมพ่วงคอมพิวเตอร์  (projector)

W15. บางโครงการที่ของบประมาณ เป็นงานตามนโยบายเฉพาะด้านที่เร่งด่วน ซึ่งไม่สอดคล้องกับแผนแม่บทที่กระทรวงฯจัดทำไว้ จึงยังไม่มีการวิเคราะห์ระบบและคิดรูปแบบการดำเนินงานในโครงการนั้น ๆ ได้อย่างชัดเจน ด้วยข้อจำกัดด้านเวลา ทำให้ไม่ได้รับงบประมาณ

	ปัจจัยด้านการบริหารจัดการ

	S09. กระทรวงมีเครือข่ายระดับพื้นที่ (อพม.) ช่วยในการจัดเก็บข้อมูล
S10. มีการจัดจ้างที่ปรึกษาด้านเทคโนโลยีเพื่อให้คำปรึกษา วิเคราะห์สภาพ ICT ของหน่วยงาน
S11. มีคณะกรรมการCIO 

S12. ผู้บริหารระดับสูงให้การสนับสนุนงานด้าน IT


	W16. การบูรณาการงานข้อมูลด้านสารสนเทศของส่วนราชการในกระทรวงยังไม่เป็นรูปธรรมชัดเจน
W17. ผู้บริหารบางหน่วยงานยังไม่ให้ความสำคัญการใช้งานด้านระบบสารสนเทศ
W18. ขาดการเผยแพร่ประชาสัมพันธ์ระบบสารสนเทศที่มีการใช้งานภายใน พม. อย่างต่อเนื่องและกว้างขวางแพร่หลาย


ตารางที่ 2.1 บทวิเคราะห์สถานภาพด้านไอซีทีเฉพาะภายในสำนักงานปลัดกระทรวง (ต่อ)
	องค์ประกอบหลัก /     ตัวแปร
	จุดแข็ง / ข้อได้เปรียบ
	จุดอ่อน/ปัญหา

	ปัจจัยด้านการบริหารจัดการ

	S13. สสว. มีการจัดเก็บข้อมูลในระดับตำบล โดยมีคณะกรรมการเครือข่ายพม. ตำบลดำเนินการจัดเก็บข้อมูล  เพื่อนำมาจัดทำแผนพัฒนาสังคมและสวัสดิการในระดับตำบล 
S14. สป. พม. มี สสว. เป็น center ในระดับพื้นที่ของกลุ่มจังหวัดที่สามารถพัฒนาให้เป็นองค์กรที่รองรับการประสาน /แก้ไขปัญหาด้านระบบสารสนเทศ
	W19. แต่ละหน่วยงานมีภารกิจหลักของตนเองจำนวนมากการจะแบ่งเวลาสำหรับงานด้านเทคโนโลยีและข้อมูลจึงเป็นเรื่องรอง
W20. ขาดศูนย์กลางด้านข้อมูลของกระทรวง ( ผู้ประสานความเข้าใจในเนื้องาน  ความต้องการข้อมูลและการนำข้อมูลทางเทคนิค มาเชื่อมต่อกัน System Analysis ) 

W21. ขาดบุคลากรวิเคราะห์เนื้องานและวิเคราะห์ระบบ 
W22. การประสานงานระดับนโยบายระหว่างกระทรวงต่างๆ ด้านสังคมในการแลกเปลี่ยนการใช้ข้อมูลร่วมกันยังไม่เพียงพอ
W23. การบริหารการใช้งานคอมพิวเตอร์ในสำนักงานพมจ. / กอง/ สำนัก /ศูนย์ ยังไม่ดีพอ ทำให้ดูเหมือนจำนวนเครื่องไม่เพียงพอ
W24. มีขั้นตอนที่ยุ่งยากเพื่อดำเนินการจัดหาเครื่องมือสนับสนุน


2.3  บทวิเคราะห์สถานภาพด้านไอซีทีของหน่วยงานที่เกี่ยวข้อง และหน่วยงาน ภายนอกที่มีผลกระทบต่อทางด้านไอซีทีของสำนักงานปลัดกระทรวง
ตารางที่ 2.2 บทวิเคราะห์สถานภาพด้านไอซีทีของหน่วยงานที่เกี่ยวข้อง และหน่วยงานภายนอกที่มีผลกระทบต่อทางด้านไอซีทีของสำนักงานปลัดกระทรวง 
	องค์ประกอบหลัก /      ตัวแปร
	โอกาส
	อุปสรรค

	หน่วยงานภายนอกที่เกี่ยวข้อง
	O01. หน่วยงานด้านสังคมต่าง ๆ เช่น  กระทรวง สาธารณสุข, ศึกษา, NGO ด้านสังคม,หน่วยงานระดับจังหวัด ที่เป็นเครือข่ายของ พม.  มีการจัดเก็บข้อมูล ที่ สป.พม. สามารถนำมาใช้ประโยชน์ได้
O02. กระทรวง พม. มีข้อมูลของกระทรวงที่สามารถนำไปแลกเปลี่ยนกับหน่วยงานเครือข่ายด้านสังคมได้

	T01. ยังไม่สามารถเชื่อมโยงข้อมูลระหว่างหน่วยงานที่เกี่ยวข้องภายนอกกระทรวง
T02. นโยบายในการเข้าถึงข้อมูลของแต่ละหน่วยงานไม่ตรงกัน เช่น NGO ที่ทำงานด้านการป้องกันแก้ไขปัญหาด้านการค้ามนุษย์ บางแห่ง เห็นว่า ข้อมูลควรเป็นความลับ แต่บางหน่วยงานเห็นว่าเปิดเผยได้ จึงส่งผลต่อการเชื่อมต่อข้อมูลมาใช้ประโยชน์ต่อ

	เป้าหมาย ยุทธศาสตร์ ข้อกำหนดในแผนไอซีทีของประเทศ

	O03. มีแผนแม่บทเทคโนโลยีสารสนเทศและการสื่อสารของประเทศ โดยมีเป้าหมายที่ชัดเจนในการสนับสนุนให้มีการนำระบบเทคโนโลยีสารสนเทศและการสื่อสารและมีความยืดหยุ่นที่สามารถให้แต่ละกระทรวงปรับโครงการแผนปฏิบัติงานด้านเทคโนฯ ให้เหมาะสมกับหน่วยงานและนำมาใช้งานได้
	T03. เป้าหมาย ยุทธศาสตร์ และข้อกำหนดของแผนแม่บทฯ ของประเทศ และความคาดหวังของหน่วยงานภายนอก ต่องานด้านระบบสารสนเทศฯของกระทรวง ส่งผลให้กระทรวงฯต้องพัฒนาอย่างรวดเร็ว ซึ่งอาจทำให้งานขาดความสมบูรณ์


	มาตรฐาน ข้อกำหนด กฎ ระเบียบ กฏหมาย

	O04. กระทรวง ICT  มีระเบียบให้สามารถจัดซื้ออุปกรณ์คอมพิวเตอร์ทดแทนเครื่องเดิม/ เพิ่มศักยภาพ / ระบบใหม่ได้
O05. มีแนวทางและนโยบายด้านเทคโนฯ ของประเทศไทย พ.ศ 2544-2553  
O06. รัฐบาลมีนโยบาย E-government  เช่น  e- service , e-office เป็นต้น
	T04. กฎหมายและบทลงโทษด้านเทคโนโลยีที่เกี่ยวข้องกับความปลอดภัยของระบบและข้อมูลยังไม่ชัดเจน ทำให้เกิดการแทรกแซงเข้ามายังระบบเครือข่ายได้
T05. ยังไม่มีมาตรฐานกลางสำหรับข้อมูลด้านสังคมบางเรื่องที่แต่ละกระทรวงจะสามารถใช้ร่วมกันได้ 

